תקנות הפיקוח על עסקי ביטוח (צורת הפוליסה ותנאיה)

{{ח:התחלה}}
{{ח:כותרת|תקנות הפיקוח על עסקי ביטוח (צורת הפוליסה ותנאיה), התש״ם–1980}}

{{ח:פתיח-התחלה}}
{{ח:תיבה|ק״ת תש״ם, 969|תקנות הפיקוח על עסקי ביטוח (צורת הפוליסה ותנאיה)|https://olaw.org.il/takanot/takanot-4088.pdf}}, {{ח:תיבה|1662|תיקון|https://olaw.org.il/takanot/takanot-4128.pdf}}; {{ח:תיבה|תשמ״ב, 999|תיקון|https://olaw.org.il/takanot/takanot-4351.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על עסקי ביטוח#סעיף 39|סעיף 4א}} {{ח:חיצוני|חוק הפיקוח על עסקי ביטוח|לחוק הפיקוח על עסקי ביטוח, התשי״א–1951}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה, ”פוליסה“ – כל הסכם ביטוח, לרבות הסכם לקבוצת מבוטחים שלא הוצאה על פיו פוליסה אישית לכל מבוטח.

{{ח:סעיף|2|תוכן הפוליסה|תיקון: תש״ם}}
{{ח:ת}} בפוליסה יצויינו לפחות כל אלה:
{{ח:תת|(1)}} שם המבוטח, מקצועו ומקום מגוריו, ואם קיים מוטב מסויים שאינו המבוטח – שם המוטב;
{{ח:תת|(2)}} שם המבטח ומענו לענין הגשת תביעות;
{{ח:תת|(3)}} הסיכון המבוטח וגבולות האחריות של המבטח;
{{ח:תת|(4)}} תנאים וסייגים לחבות המבטח או להיקפה;
{{ח:תת|(5)}} דמי הביטוח;
{{ח:תת|(6)}} תאריך הוצאת הפוליסה.

{{ח:סעיף|3|חובה להבליט הגבלות}}
{{ח:ת}} סייג לחבות המבטח או להיקף הכיסוי יפורטו בפוליסה בסמוך לנושא שהם נוגעים לו או יובלטו במיוחד על ידי שימוש באותיות שונות או בצבע שונה.

{{ח:סעיף|4|תנאים בדבר אמצעי הגנה|תיקון: תש״ם}}
{{ח:ת}} בפוליסה לביטוח רכוש יפורטו האמצעים שעל המבוטח לנקוט בהם להגנה על הרכוש וייקבע כי אם המבוטח לא נקט באמצעים כאמור תוך התקופה שהוסכמה עמו או חדל מלנקוט בהם יחולו הוראות אלה:
{{ח:תת|(1)}} המבטח יהיה רשאי לבטל את הפוליסה לאחר שנתן למבוטח התראה על כך 30 יום לפני מועד הביטול;
{{ח:תת|(2)}} במקרה של ביטול כאמור בפסקה (1) זכאי המבוטח להחזר דמי הביטוח ששילם בעד התקופה שלאחר הביטול, בניכוי הוצאות המבטח;
{{ח:תת|(3)}} קרה מקרה הביטוח לאחר שחלפה התקופה שהוסכמה לנקיטת האמצעים ולפני שנתבטלה הפוליסה לפי פסקה (1), אין המבטח חייב אלא בתגמולי ביטוח מופחתים בשיעור יחסי, שהוא כיחס שבין דמי הביטוח שהיו משתלמים כמקובל אצל המבטח בעד ביטוחו של אותו רכוש כאשר אינו מוגן באמצעי ההגנה לבין דמי הביטוח המוסכמים; הוראה זו לא תחול אם העובדה שהמבוטח לא נקט באמצעי ההגנה לא השפיעה על מקרה הביטוח; על אף האמור יהיה המבטח מופטר כליל אם מבטח סביר לא היה מתקשר בחוזה ביטוח, אף בדמי ביטוח מרובים יותר, אילו ידע שהרכוש לא יהיה מוגן באמצעי ההגנה.

{{ח:סעיף|5|פרטי זיהוי לחפצי ערך|תיקון: תשמ״ב}}
{{ח:תת|(א)}} בפוליסה הכוללת ביטוח מפני פריצה או גניבה של חפצי ערך המפורטים {{ח:פנימי|תוספת|בתוספת}}, הנמצאים בדירת מגורים, יצויינו פרטי זיהוי כאמור {{ח:פנימי|תוספת|בתוספת}}, כפי שנמסרו מאת המבוטח.
{{ח:תת|(ב)}} הסכומים הנקובים {{ח:פנימי|תוספת פרט א|בחלק {{ח:הערה|[צ״ל: בפרט]}} א׳ לתוספת}} יועלו ב־1 בינואר, ב־1 באפריל, ב־1 ביולי וב־1 באוקטובר של כל שנה לפי שיעור העליה של המדד החדש לעומת המדד היסודי. כל העלאה כאמור תחול על פוליסות שהוצאו ביום ההעלאה או לאחריו; כל סכום מוגדל כאמור יעוגל ל־50 השקלים הקרובים.
{{ח:תת|(ג)}} בתקנה זו –
{{ח:תת|סוג=הגדרה}} ”מדד“ – מדד המחירים לצרכן שמפרסמת הלשכה המרכזית לסטטיסטיקה;
{{ח:תת|סוג=הגדרה}} ”המדד היסודי“ – המדד שפורסם ב־15 בפברואר 1982;
{{ח:תת|סוג=הגדרה}} ”המדד החדש“ – המדד שפורסם לאחרונה לפני יום ההעלאה.

{{ח:סעיף|6|מקדמות בהחזר הוצאות}}
{{ח:ת}} בפוליסה שלפיה זכאי המבוטח לקבל החזר של הוצאות רפואיות או הוצאות תיקון של רכוש שניזוק ייקבע כי המבוטח זכאי לקבל מהמבטח לפי דרישתו מקדמות או התחייבות כספית שיאפשרו לו לקבל את השירות הרפואי או שירות התיקון, וזאת על חשבון הכספים שיגיעו לו על פי הפוליסה.

{{ח:סעיף|7|תחילה|תיקון: תש״ם}}
{{ח:תת|(א)}} תקנות אלה, למעט {{ח:פנימי|סעיף 3|תקנות 3}} {{ח:פנימי|סעיף 5|ו־5}}, יחולו על פוליסות שהוצאו ביום ט״ו באייר התש״ם (1 במאי 1980) או אחריו.
{{ח:תת|(ב)}} {{ח:פנימי|סעיף 3|תקנות 3}} {{ח:פנימי|סעיף 5|ו־5}} יחולו על פוליסות שהוצאו ביום ב׳ באלול התש״ם (1 בספטמבר 1980) או אחריו.
{{ח:תת|(ג)}} תקנות אלה לא יחולו על פוליסות בביטוח ימי.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 5|תקנה 5}})}}}}

{{ח:סעיף*|א||תיקון: תש״ם, תשמ״ב|עוגן=תוספת פרט א}}
{{ח:ת}} '''החפצים שלגביהם יש לציין בפוליסה פרטי זיהוי:'''
{{ח:תת|1.}} מסרטות ומצלמות שערכן 4000 שקלים או יותר;
{{ח:תת|2.}} וידיאו טייפים וטלויזיות שערכם 4000 שקלים או יותר;
{{ח:תת|3.}} מקלטי רדיו ומערכות קול שערכם 4000 שקלים או יותר;
{{ח:תת|4.}} משקפות שדה שערכן 7500 שקלים או יותר;
{{ח:תת|5.}} תכשיטים ושעונים שערכם 7500 שקלים או יותר;
{{ח:תת|6.}} שטיחים שערכם 7500 שקלים או יותר;
{{ח:תת|7.}} אופניים שערכם 7500 שקלים או יותר.

{{ח:סעיף*|ב||עוגן=תוספת פרט ב}}
{{ח:ת}} '''פרטי הזיהוי שיש לציינם בפוליסה:'''
{{ח:תת|1.}} חפצים הנושאים מספר סידורי – שם החפץ, שם היצרן, המספר הסידורי, סימנים מיוחדים.
{{ח:תת|2.}} תכשיטים – סוג התכשיט, תיאור כללי, סוג המתכת, משקל קרט, סוג אבני החן ומספרם, צורתם וצבעם, סימנים מיוחדים כגון חריטה והטבעה.
{{ח:תת|3.}} שטיחים – סוג השטיח, שם היצרן, הדוגמה, הצבעים, הגודל, סימנים מיוחדים.
{{ח:תת|4.}} חפצי אמנות – שם היצירה, שם האמן, נושא היצירה, הצבעים העיקריים, גודל, סימנים מיוחדים.
{{ח:תת|5.}} חפצים אחרים – שם החפץ, שם היצרן, תיאור החפץ, סימנים מיוחדים.

{{ח:חתימות|ג׳ בשבט התש״ם (21 בינואר 1980)}}
* '''יגאל הורביץ'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]